Cirilo Villaverde

Cirilo Villaverde de la Paz (28. oktoober 1812 Pinar del Río lähedal – 24. oktoober 1894 New York) oli Kuuba kirjanik, ajakirjanik ja vabadusvõitleja.

Cirilo Villaverde oli pärit suhkrurooistanduses elava maa-arsti perekonnast. Juba lapsepõlves oli ta tunnistajaks orjatööjõudu kasutavas istanduses esinevale jõhkrusele. 

Noorukina kolis ta Havannasse, kus õppis ülikoolis õigusteadust ja alustas kirjanduslikku tegevust. 

Alates 1840. aastatest osales ta Kuuba iseseisvusvõitluses Hispaania koloniaalvõimu vastu. 1848. aastal ta vahistati, kuid 1849. aastal õnnestus tal põgeneda ja edaspidi elas ta Ameerika Ühendriikides New Yorgis.Cirilo Villaverde People Pill

Cirilo Villaverde olulisim teos on 1882. aastal ilmunud romaan "Cecilia Valdés", mis kujutab 19. sajandi Kuuba rassi- ja klassisuhteid.Mark Kurlansky. Havanna : subtroopiline deliirium. Tallinn, 2020, lk. 67–70.

Viited

Kategooria:Kuuba kirjanikud
Kategooria:Ajakirjanikud
Kategooria:Sündinud 1812
Kategooria:Surnud 1894